BA graad – vir simpel wees | Watkykjy
In Spec-takel deur griffin June 10, 2003 Rek jou bek
Watkykjy staan op 478,982 post views in totaal sedert 1 November, 2019.
griffinBA graad – vir simpel wees 06.10.2003 Ek het hom! | Perdebytjie se nes
Ek het hom!
September 26, 2015 perdebytjie	31 Kommentaar
Vandat ek so agtien jaar gelede begin voëls kyk het,was dit nog altyd my begeerte om ‘n visuil te sien.Ek het die afgelope tien dae die voorreg gehad om in die noordweste van Botswana na hierdie sku en uiters skaars uil,te gaan soek.Vir ‘n voëlkyker is dit gelykstaande aan die klim van Everest vir ‘n bergklimmer!
Dis ‘n baie groot uil,selfs groter as die reuse ooruil.Lengte is 61-63 cm.Hy spog met ‘n vlerkspan van 153 cm en kan tot 2,5kg weeg.Soos sy naam aandui,leef hy van vis.Hy jag snags van ‘n tak of oewerwal af,wat so een tot twee meter van die water af is en swiep af na die water soos ‘n visarend en vang die vis wat naby aan die oppervlak swem.
Die eerste tekens is die visskubbe en baberkopbeen onder ‘n groot boom!
Daar’s hy!Dis die kuiken.Gewoonlik word twee eiers gelê,maar net een kuiken oorleef en word groot.
Die volwassene is donkerkleuriger as die kuiken en die wyfie is groter as die mannetjie.Hier loer hy of sy met een oog na my en dis die beste wat ek kon regkry. Let op die ontsettende skerp kloue..geen vis staan ‘n kans hierteen nie!
Nog ‘n kuiken..hierdie is ‘n ander een op ‘n ander plek.Kuikens is 68-70 dae in die nes en daarna nog ten minste vier maande van die ouers afhanklik.
Hierdie pragvoëls is uiters bedreigd as gevolg van die vernietiging van hul habitat.Ek is so dankbaar dat ek hulle kon sien!
Previous PostMistigheid..Next PostFynvlerkiges in die Okavango
31 thoughts on “Ek het hom!”
September 26, 2015 om 8:37 nm
Awww die kuiken is so cute… Dis ‘n pragtige uil spesie en jou fotos is awesome
September 27, 2015 om 5:30 vm
Dankie Wolfie.Hierdie was ‘n fantastiese ervaring..miskien is dié uile oor ‘n paar jaar uitgewis.Dis so hartseer.
September 27, 2015 om 7:58 nm
Dit breek my hart… as drie kwart van die mensdom uitsterf sal dit my nie pla nie want dis meestal on skuld dat diere uitsterf 😥 Jammer, ek klink seker lelik as ek dit se
September 28, 2015 om 12:30 nm
Jy is glad nie lelik as jy dit se nie.Ek stem heeltemal met jou saam.Die mens vernietig alles wat mooi is in sy sug na geld en rykdom.
September 28, 2015 om 12:52 nm
Daar is ‘n verskil tussen mensdom en mensDOM…. as die mensDOM net wil padgee van die aarde af sal dinge beter gaan.
September 26, 2015 om 9:41 nm
Wow, I’ve never seen owls so close up. Great shots!
September 27, 2015 om 5:28 vm
September 27, 2015 om 6:51 vm
Dis fantasties Perdebytjie, so bly jy kon hulle uiteindelik sien!
Ek self is ook mal oor uile. Jou foto’s is pragtig, soos altyd.
September 28, 2015 om 4:08 vm
Dankie,dis ook een van my gunsteling voëlsoorte
September 27, 2015 om 7:03 vm
Sjoe! Hartlik geluk. Dis iets wat jy altyd sal onthou.
September 28, 2015 om 4:07 vm
Ek is nie ‘n fanatiese voëlkyker nie,maar dit was regtig besonders.
September 27, 2015 om 7:06 vm
Sjoe dis tog steeds n mooi foto vsn die volwasse een ook. Die vere se keure kom mooi uit al sien mens nie die gesig nie. Die kuikenfotos is ook besonders. Nou het jy darem fotos om te wys jy het hul gesien. Dankie vir die deel daarvan
September 28, 2015 om 4:06 vm
Dis juis die kleur van hierdie uile,wat hulle so pragtig maak.Hulle vlieg ook nie geruisloos soos ander uile nie,want die visse onder die water kan hom nie hoor nie.Dankie vir inloer,Scrapydo.
September 28, 2015 om 6:24 vm
September 27, 2015 om 12:14 nm
Pragtige voëls, pragtige fotos!
September 28, 2015 om 4:03 vm
Dankie Lewies,altyd lekker as jy inloer.
September 27, 2015 om 2:45 nm
Het nie eers geweet daar bestaan so ‘n uil nie. Fantastiese inskrywing!!
Hulle is baie skaars en is op die rand van uitwissing…word in die Okavangodelta aangetref.
September 27, 2015 om 3:33 nm
Sjoe! Dit moes omtrent ‘n belewenis gewees het Dina! En sulke pragtige foto’s van hulle. Jy is regtig bevoorreg. Ek is bly jy kon dit met ons deel. 😀
September 28, 2015 om 4:01 vm
Dit was omtrent ‘n fantastiese ervaring,Sonel!
September 27, 2015 om 5:54 nm
Wow gelukkig … Dankie vir die deel
September 28, 2015 om 4:00 vm
Dit was voorwaar ‘n geluk!
September 28, 2015 om 9:53 vm
Hoe gaan met jou neef?
September 28, 2015 om 11:56 vm
Dankie!Dit gaan beter met hom,maar hy het vreeslik gewig verloor en hy lyk maar sleg.Hy moes weer ‘n operasie ondergaan,maar hy is goed op die herstelpad.Ek weet net nie hoe dit geestelik met hom gaan nie..hy het ‘n groot knou gekry!
September 29, 2015 om 9:17 vm
Sjoe – ongelooflik, Perdebytjie.
Ek het dadelik in my boek nageslaan omtrent die Visuil. Maar natuurlik kom hy nie hier in die bosveld voor nie.
Pragtige foto en ondervinding.
Dis ook die eerste keer dat ek hulle sien , op jou foto.
September 29, 2015 om 11:13 vm
As ek dit nie mis het nie,is hulle op die rooi datalys.Dit was
‘n ongelooflike ervaring,Spokie.Wat vir my besonders is,is daardie verskriklike kloue en dat hulle nie geruisloos vlieg soos ander uile nie.Hulle is die visarende van die nag.
September 29, 2015 om 2:24 nm
Wow – ongelooflik!
September 30, 2015 om 2:15 vm
Fantasties Dina, ek is nou behoorlik jaloers!
September 30, 2015 om 12:56 nm
Dankie Dries.Dit was amper soos om ‘n diamant te ontdek..baie beter!
Oktober 3, 2015 om 3:59 nm
Jittekie maar hy is mooi!
Oktober 6, 2015 om 3:27 nm
Dankie vir inloer Carol.Jy is seker baie besig met die skapies,die dat ek jou so lanklaas hier gesien het!